b'\n_START_ARTICLE_\nNijigatos prefekt\xc5\xabra\n_START_SECTION_\nIstorija\n_START_PARAGRAPH_\nSeniau Nijigatos prefekt\xc5\xabros vietoje buvo E\xc4\x8digo ir Sado \xc5\xbeem\xc4\x97s. Sengoku laikotarpiu jos buvo valdomos Ken\xc5\xa1io Uesugio._NEWLINE_Nijigatos miestas yra did\xc5\xbeiausias ir svarbiausias miestas prefekt\xc5\xabroje, taip pat\xc2\xa0\xe2\x80\x93 svarbus uostas nuo pat XIX a. vid., kai M. Peris Kanagavos sutartimi privert\xc4\x97 japonus \xc4\xafteisinti prekyb\xc4\x85 su u\xc5\xbesienio valstyb\xc4\x97mis. Nijigatos miesto uostas tapo pirmuoju uostu prie Japonijos j\xc5\xabros, skirtu Japonijos ir u\xc5\xbesienio valstybi\xc5\xb3 prekybai._NEWLINE_Ecuzankajaus organizacija, kuriai vadovavo ministras pirmininkas Tanaka Kakuei, buvo labai \xc4\xaftakinga tobulinant infrastrukt\xc5\xabras \xc5\xa1ioje prefekt\xc5\xabroje XX a. septintajame ir a\xc5\xa1tuntajame de\xc5\xa1imtme\xc4\x8diuose: organizacijos iniciatyva nutiesti Joetsu Shinkansen gele\xc5\xbeinkelis ir Kanecu greitkelis (susisiekimui su Tokijumi)._NEWLINE_2004\xc2\xa0m. spalio 23 d. \xc4\x8ciuecu \xc5\xbeem\xc4\x97s dreb\xc4\x97jimas sukr\xc4\x97t\xc4\x97 Nijigatos prefekt\xc5\xabroje esant\xc4\xaf Od\xc5\xbeij\xc4\x85._NEWLINE_2006\xc2\xa0m. sausio 6 d. prefekt\xc5\xabroje siautusi stipri sniego audra suk\xc4\x97l\xc4\x97 daug li\xc5\xabdn\xc5\xb3 padarini\xc5\xb3: ma\xc5\xbeiausiai 71 \xc5\xbemogus \xc5\xbeuvo, vir\xc5\xa1 1000 buvo su\xc5\xbeeist\xc5\xb3.\n_START_SECTION_\nGeografija\n_START_PARAGRAPH_\nNijigatos prefekt\xc5\xabra i\xc5\xa1 \xc5\xa1iaur\xc4\x97s vakar\xc5\xb3 \xc4\xaf \xc5\xa1iaur\xc4\x97s rytus 240\xc2\xa0km t\xc4\x99siasi i\xc5\xa1ilgai Japonijos j\xc5\xabros pakrante. Prefekt\xc5\xabrai taip pat priklauso Sado sala._NEWLINE_Prefekt\xc5\xabra priskiriama ir prie Hokuriku, ir prie Ko\xc5\xa1inecu region\xc5\xb3._NEWLINE_Prefekt\xc5\xabra paprastai skirstoma \xc4\xaf keturias zonas: D\xc5\xbeioecu (pietuose), \xc4\x8ciuecu (centre), Kaecu (\xc5\xa1iaur\xc4\x97je) ir Sado sal\xc4\x85. Prefekt\xc5\xabroje taip pat yra \xc5\xa0inano, ilgiausios Japonijos up\xc4\x97s, \xc5\xbeiotys.\n_START_SECTION_\nMiest\xc5\xb3 ir kaim\xc5\xb3 susijungimai\n_START_PARAGRAPH_\nNuo 2001\xc2\xa0m. i\xc5\xa1 viso \xc4\xafvykdyta 15 miest\xc5\xb3 ir kaim\xc5\xb3 sujungim\xc5\xb3. Paskutinis \xc4\xafvyko 2006\xc2\xa0m. kovo 20 d., kai prie Cubam\xc4\x97s miesto buvo prijungti Bunsujus ir Jo\xc5\xa1ida.\n_START_SECTION_\nAteityje planuojami susijungimai\n_START_PARAGRAPH_\n2008\xc2\xa0m. baland\xc5\xbeio m\xc4\x97n. planuojama prie Murakamio prijungti Asah\xc4\xaf, Ava\xc5\xa1imaur\xc4\x85, Kamihaja\xc5\xa1\xc4\xaf ir Sanpok\xc4\x85.\n_START_SECTION_\nEkonomika\n_START_PARAGRAPH_\nPagrindin\xc4\x97 prefekt\xc5\xabros pramon\xc4\x97s \xc5\xa1aka\xc2\xa0\xe2\x80\x93 \xc5\xbeem\xc4\x97s \xc5\xabkis. Ry\xc5\xbeiai\xc2\xa0\xe2\x80\x93 pagrindinis produktas. J\xc5\xb3 \xc5\xa1ioje prefekt\xc5\xabroje u\xc5\xbeauginama beveik daugiausiai Japonijoje (daugiausiai u\xc5\xbeauginama Hokaido prefekt\xc5\xabroje, Nijigatos prefekt\xc5\xabrai tarp vis\xc5\xb3 Japonijos prefekt\xc5\xabr\xc5\xb3 priklauso 2 vieta). \xc5\xa0ioje prefekt\xc5\xabroje taip pat randama naftos.'